b'\n_START_ARTICLE_\n\xc5\xbdivot drugih\n_START_SECTION_\nRadnja\n_START_PARAGRAPH_\nRadnja se zbiva u Isto\xc4\x8dnoj Njema\xc4\x8dkoj 1980-ih godina. Govori o preobra\xc5\xbeenju inteligentnog i iskusnog slu\xc5\xbebenika zloglasne dr\xc5\xbeavne sigurnosti (poznatije pod imenom Stasi-komunisti\xc4\x8dka tajna policija u potajnog za\xc5\xa1titnika neprijatelja socijalizma._NEWLINE_Kapetan Gerd Wiesler (Ulrich Muehe) je agent isto\xc4\x8dnonjema\xc4\x8dke slu\xc5\xbebe dr\xc5\xbeavne sigurnosti. Wiesler potajno prati i istra\xc5\xbeuje \xc5\xbeivote ljudi koji predstavljaju opasnost za dr\xc5\xbeavu. Nakon poziva biv\xc5\xa1eg \xc5\xa1kolskog kolege, poru\xc4\x8dnika Antona Grubitza (Ulrich Tukur) na kazali\xc5\xa1nu predstavu poznatog i uspje\xc5\xa1nog kazali\xc5\xa1nog pisca Georga Dreymana (Sebastian Koch), ministar Bruno Hempf (Thomas Thieme) obavje\xc5\xa1\xc4\x87uje Wieslera da smatra da je Dreyman disident. Grubitz zbog \xc5\xbeelje za unapre\xc4\x91enjem, imenuje Wieslera kao \xc5\xa1pijuna da mu pomogne u istrazi prislu\xc5\xa1kanjem._NEWLINE_Wiesler postavlja ure\xc4\x91aje za prislu\xc5\xa1kivanje u Dreymanov stan i po\xc4\x8dinje danono\xc4\x87ni nadzor pisca i glumice. Dok Wiesler pomno prati Dreymanov dnevni \xc5\xbeivot u tajnoj prostorije za nadzor koja se nalazi na tavanu, otkriva da se pisac pona\xc5\xa1a kao lojalni podanik re\xc5\xbeima._NEWLINE_Obrazovani Wiesler postaje sve vi\xc5\xa1e i vi\xc5\xa1e fasciniran svijetom umjetnosti a i kazali\xc5\xa1ni par mu biva sve simpati\xc4\x8dniji._NEWLINE_Me\xc4\x91utim s vremenom zaklju\xc4\x8dak mjenja kad Dreyman saznaje da se Christa-Maria zbog ucjene upustila u vezu sa Brunom Hempfom i da je Dreymanov prijatelj, redatelj Albert Jerska (Volkmar Kleinert) doveden je do samoubojstva jer se nalazi na crnom popisu vlade._NEWLINE_Tada prestaje Dreymanova lojalnost i zapadnonjema\xc4\x8dkim novinama der Spiegel \xc5\xa1alje anonimni \xc4\x8dlanak o golemom broju samoubojstava u DDR-u koji je usmjereno protiv socijalisti\xc4\x8dke isto\xc4\x8dnonjema\xc4\x8dke vlasti \xc5\xa1to izaziva bijes visokih vladinih du\xc5\xbenosnika.'